ওয়াকফ বিলের বিরোধিতা, নীতীশ কুমারের ইফতার বয়কট মুসলিম সংগঠনগুলির

পাটনা: ওয়াকফ বিলের (Waqf Bill) বিরোধিতা রাজ্য রাজনীতিতে চাপানউতোর। রবিবার বিহারে সরকারি ইফতার (Iftar) বয়কট করল মুসলিম সংগঠনগুলি (Muslim organizations) । মুখ্যমন্ত্রী নীতীশ কুমারের (Nitisth Kumar) ইফতার বয়কট (Nitish Kumar’s Iftar boycott)  ইমারত-এ-শারিয়া (Imarat-e-Sharia) ও আরও ৬ মুসলিম সংগঠনের।

নতুন ওয়াকফ বিলকে সমর্থন করছেন নীতীশ। তাঁর এই অবস্থানের কারণেই রুষ্ট মুসলিমরা। নয়া বিলের মাধ্যমে ওয়াকফ সম্পত্তির উপর সরকারের নিয়ন্ত্রণ কায়েম হবে, ক্ষোভের কারণ এটাই।

এ দেশে সংখ্যালঘুদের যে অধিকার রয়েছে, সরাসরি হস্তক্ষেপ করা হচ্ছে তাতে, অভিযোগ মুসলিম সংগটনগুলির।

আরও পড়ুন: গোধরা পরবর্তী কাণ্ডে অভিযুক্ত ছয়জনকে মুক্তি সুপ্রিম কোর্টের

তবে কংগ্রেস নেতা শাকিল আহমেদ খান বলেছেন, রাজনীতির সঙ্গে উৎসবকে গুলিয়ে ফেলা ঠিক নয়। কয়েকটি মুসলিম সংগঠন বয়কট করলেও কয়েকজন মুসলিম ধর্মীয় নেতা যোগ দিয়েছেন নীতীশের ইফতারে। নীতীশের দল জেডি-ইউ অবশ্য এই বয়কটকে ‘অপ্রয়োজনীয়’ বলে খারিজ করেছেন।

ওয়াকফ সম্পত্তি হল এমন স্থাবর বা অস্থাবর সম্পত্তি যা বলা যেতে পারে দেবত্ব সম্পত্তি হিসেবে (আল্লাহর) নামে আছে। সেই সম্পত্তি সেবার কাজে ব্যবহার করা হয় কিন্তু হস্তান্তর করা যায় না। ওয়াকফ বোর্ড সারা ভারতে ৯.৪ লক্ষ একর জুড়ে ৮.৭ লক্ষ সম্পত্তি নিয়ন্ত্রণ করে, যার আনুমানিক মূল্য ১.২ লক্ষ কোটি টাকা। দীর্ঘদিন ধরেই ওয়াকফ নিয়ে বিতর্ক অব্যাহত।

সংসদের চলতি অধিবেশনে কি আদৌ পাশ করানো হবে ওয়াকফ সংশোধনী বিল? প্রশ্নটা ঘুরপাক খাচ্ছে। এনডিএ সরকারের তিনটি শরিক দল জেডি(ইউ), এলজেপি এবং হাম চাইছে অক্টোবরের বিহার বিধানসভা নির্বাচনের আগে এই বিল পাশ না করাতে৷ এই চূড়ান্ত চাপানউতোরে মধ্যে রয়েছে নরেন্দ্র মোদি সরকার।

দেখুন অন্য খবর: