আর মাত্র ২ দিন, বিহারের মুখ্যমন্ত্রী কে হবেন? পাপ্পু যাদব কার নাম বললেন?

ওয়েবডেস্ক-  আর মাত্র ২ দিন, বিহারের (Bihar)  মুখ্যমন্ত্রী (CM) কে হবেন? এই নিয়ে শুরু হয়েছে রাজনৈতিক চাপানউতোর। বিহারে নব নির্বাচিত এনডিএ সরকারের (NDA Government) শপথগ্রহণ। পাটনা গান্ধী ময়দানে এই শপথগ্রহণ অনুষ্ঠান অনুষ্ঠিত হবে। মুখ্যমন্ত্রী পদে শপথ গ্রহণ করবেন নীতীশ কুমার (Nitisth kumar) । নীতীশের পরে মুখ্যমন্ত্রী হিসেবে সেরা মুখ নীতীশ পুত্র নিশান্ত (Nisthant kumar)। নিশান্তের হয়ে সওয়াল করলেন পাপ্পু যাদব। পাশাপাশি ইন্ডিয়া জোটে কংগ্রেসের নেতৃত্ব নিয়ে প্রশ্ন। শীতকালীন অধিবেশনের আগে কোন শরিক চলছে তাই নিয়ে  জল্পনা। লালু প্রসাদ যাদবে পরিবারে সমস্যা মেটাতে তৎপর পাপ্পু যাদব (Pappu Yadav) ।

পাপ্পু যাদব কেন নিশান্ত কে নিয়ে সওয়াল করছেন? পাপ্পু যাদবের বক্তব্য, নীতীশ কুমারের পরে যদি কেউ মুখ্যমন্ত্রী হতে হয় তাহলে তিনি হলেন নিশান্ত। নীতীশের পরে একমাত্র যোগ্য ব্যক্তি তিনিই। নীতীশ কুমারের পুত্র নিশান্তের বয়স ৫০ বছর। রাজনৈতিক মহল বলছে তিনি রাজনীতিতে অভিজ্ঞ, দক্ষ।  এতদিন পর্যন্ত নীতীশ কুমারে আড়ালে থেকে প্রশাসনিক গুরুত্বপূর্ণ দায়িত্বভার তিনিই সামলাতেন। ফলে প্রত্যেকটি বিষয়ে তিনি অভিজ্ঞ।

আরও পড়ুন-  বিহারে গো হারান হার, মুখ খুললেন পিকে, কী বললেন শুনুন

বিহারের রাজনীতিতে মুখ্যমন্ত্রীর পদে কি দশমবার বুঝতে চলেছেন নীতীশ কুমার? নির্বাচনের ফলাফলের পরে তা নিয়ে প্রশ্ন রাজনৈতিক মহলে। আর তার কারণ বিজেপির (BJP) জয়ের অঙ্ক। জেডিইউ-কে ছাপিয়ে গিয়েছে বিজেপির আসন সংখ্যা। নীতীশ কুমার, যিনি বিহারের সবচেয়ে দীর্ঘকালীন মুখ্যমন্ত্রী। গত দুই দশকে রাজ্যে উন্নয়ন, আইন-শৃঙ্খলা এবং পরিকাঠামোর ক্ষেত্রে উল্লেখযোগ্য ছাপ রেখেছেন তিনি। তাঁর নেতৃত্বে জনতা দল (ইউনাইটেড) বা জেডি(ইউ) অত্যন্ত অনগ্রসর শ্রেণী (ইবিসি) এবং অন্যান্য অনগ্রসর জাতি (ওবিসি) সম্প্রদায়ের মধ্যে শক্তিশালী সমর্থন গড়ে উঠেছে।

দেখুন আরও খবর-

&nbsp;

The post আর মাত্র ২ দিন, বিহারের মুখ্যমন্ত্রী কে হবেন? পাপ্পু যাদব কার নাম বললেন? first appeared on KolkataTV.

The post আর মাত্র ২ দিন, বিহারের মুখ্যমন্ত্রী কে হবেন? পাপ্পু যাদব কার নাম বললেন? appeared first on KolkataTV.